
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 575 

~ ~~~~ 6 Μαΐου 1999 


Γ 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής και νυκτερινής και Κυριακών 
και εξαιρέσιμων ημερών με αμοιβή εργασίας, των 
υπαλλήλων των Γραφείων Υπουργού, του Υφυ¬ 
πουργού Γ. Φλωρίδη, Γενικού Γραμματέα και του 
Γενικού Γραμματέα Πολιτικής Προστασίας του 
Υπουργείου Εσωτερικών, Δημόσιας Διοίκησης και 


Αποκέντρωσης. 1 

Υπερωριακή απασχόληση μονίμων υπαλλήλων 

ΥΠΕΘΟ. 2 

Αμοιβή επιτροπών προεκτίμησης ζημιών επιταχθέ- 
ντων ακινήτων για την κατασκευή της ΕΓΝΑΤΙΑΣ 
ΟΔΟΥ. 3 


Καθορισμός προϋποθέσεων, ύψους και διαδικασίας 
αναγνώρισης και εκκαθάρισης δαπανών μετακίνη¬ 
σης εκπαιδευτικών και διοικητικών υπαλλήλων του 
Υπουργείου Εθνικής Παιδείας και Θρησκευμάτων 


που υπηρετούν με απόσπαση στα Ελληνικά σχο¬ 
λεία ή στα Γ ραφεία Συντονιστών Εκπαίδευσης του 

εξωτερικού. 4 

Αύξηση του εφάπαξ βοηθήματος που χορηγεί το Τα¬ 
μείο Προνοίας Υπαλλήλων Ο.Λ.Π. στους ασφαλι¬ 
σμένους του. 5 


ΑΠΟΦΑΣΕΙ Σ 

Αριθ. 2/19276/0022 (1) 

Καθιέρωση υπερωριακής και νυκτερινής και Κυριακών και 
εξαιρέσιμων ημερών με αμοιβή εργασίας, των υπαλ¬ 
λήλων των Γραφείων Υπουργού, του Υφυπουργού Γ. 
Φλωρίδη, Γενικού Γραμματέα και του Γ ενικού Γ ραμμα- 
τέα Πολιτικής Προστασίας του Υπουργείου Εσωτερι¬ 
κών, Δημόσιας Διοίκησης και Αποκέντρωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 


2. Την 2030771/4262/0022/24.4.1997 εγκύκλιο του Γενι¬ 
κού Λογιστηρίου του Κράτους. 

3. Την 2090440/12741/0022/23.12.1997 εγκύκλιο του 
Γενικού Λογιστηρίου του Κράτους. 

4. Την ανάγκη υπερωριακής νυκτερινής και Κυριακών 
και εξαιρέσιμων ημερών με αμοιβή εργασίας, των υπαλ¬ 
λήλων των Γ ραφείων Υπουργού, του Υφυπουργού Γ. 
Φλωρίδη, Γενικού Γ ραμματέα και του Γ ενικού Γ ραμματέα 
Πολιτικής Προστασίας του Υπουργείου Εσωτερικών, Δη¬ 
μόσιας Διοίκησης & Αποκέντρωσης. 

5. Την ύπαρξη εγγεγραμμένης πίστωσης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης στους ΚΑΕ 0511 κ αι 0512 του ειδικού φορέα 07-110, 
42.000.000 δρχ. και 35.000.000 δρχ. αντίστοιχα, στους 
ΚΑΕ 0521 και 0522 του ειδικού φορέα 07-110, 1.000.000 
δρχ. και 3.000.000 δρχ. αντίστοιχα, στους ΚΑΕ 0511 και 
0512 του ειδικού φορέα 07-640, 8.000.000 δρχ. και 
5.000.000 δρχ. αντίστοιχα, καθώς και στους ΚΑΕ 0521 και 
0522του ειδικού φορέα 07-640,500.000 δρχ. και 500.000 
δρχ. αντίστοιχα, από την οποία θα διατεθούν τα ακόλου¬ 
θα ποσά χωριστά για κάθε ένα από τους προηγούμενους 
ΚΑΕ και φορείς και για κάθε κατηγορία υπαλλήλων, για 
την πληρωμή της δαπάνης που προκαλείται από την από¬ 
φαση αυτή. 

α) Γ ια τους υπαλλήλους του Γ ραφείου Υπουργού: 
ειδικός φορέας 07-110 ΚΑΕ 0511 3.500.000 δρχ. 
ειδικός φορέας 07-110 ΚΑΕ 0512 4.300.000 δρχ. 
β) Γ ιατους υπαλλήλους του Γ ραφείου του Υφυπουργού 
Γ. Φλωρίδη: 

ειδικός φορέας 07-110 ΚΑΕ 0511 14.000.000 δρχ. 
ειδικός φορέας 07-110 ΚΑΕ 0512 19.500.000 δρχ. 
γ) Για τους υπαλλήλους του Γ ραφείου Γ ενικού Γ ραμμα¬ 
τέα: 

ειδικός φορέας 07-110 ΚΑΕ 0511 6.000.000 δρχ. 

ειδικός φορέας 07-110 ΚΑΕ 0512 8.000.000 δρχ. 
δ) Για τους υπαλλήλους του Γραφείου του Γενικού 
Γ ραμματέα της Γ ενικής Γ ραμματείας Πολιτικής Προστα¬ 
σίας: 

ειδικός φορέας 07-640 ΚΑΕ 0511 7.000.000 δρχ. 

ειδικός φορέας 07-640 ΚΑΕ 0512 4.300.000 δρχ. 

6. Την αριθ. 1107147/1239/0006Α/1996 απόφαση του 
Πρωθυπουργού Οικονομικών «Ανάθεση αρμοδιοτήτων 
στους Υφυπουργούς Οικονομικών», αποφασίζουμε: 


¥ 

Καθιερώνουμε υπερωριακή, με αμοιβή εργασία, μέχρι 
σαράντα (40) ώρες το μήνα νυκτερινή με αμοιβή εργασία, 
μέχρι τριάντα (30) ώρες το μήνα και εργασία κατά τις Κυ¬ 
ριακές και εξαιρέσιμες ημέρες, μέχρι είκοσι (20) ώρες το 
μήνα για κάθε υπάλληλο, ως εξής: 

1. Για τέσσερις (4) συνολικά υπαλλήλους του Γραφείου 
της Υπουργού Εσωτερικών, Δημόσιας Διοίκησης και Απο¬ 
κέντρωσης και για το χρονικό διάστημα από 19.1.1999 α¬ 
πό της οποίας προσφέρεται υπερωριακή εργασία, μέχρι 
31.12.1999. 

2. Για δέκα (10) συνολικά υπαλλήλους του Γραφείου 
του Υφυπουργού Εσωτερικών, Δημόσιας Διοίκησης και 
Αποκέντρωσης Γ. Φλωρίδη, και για το χρονικό διάστημα 
από 19.1.1999 από της οποίας προσφέρεται υπερωριακή 
εργασία μέχρι 31.12.1999. 

3. Για δέκα (10) συνολικά υπαλλήλους του Γραφείου 
του Γενικού Γραμματέα του Υπουργείου Εσωτερικών, Δη¬ 
μόσιας Διοίκησης και Αποκέντρωσης και για το χρονικό 
διάστημα από 19.1.1999 από της οποίας προσφέρεται υ- 
περωριακή εργασία μέχρι 31.12.1999. 

4. Για έντεκα (11) συνολικά υπαλλήλους του Γραφείου 
του Γενικού Γραμματέα Πολιτικής Προστασίας και για το 
χρονικό διάστημα από 19.1.1999 από της οποίας προ- 
σφέρεται υπερωριακή εργασία μέχρι 31.12.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1999 

ΟΙ ΥΠΟΥΡΓΟ! 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 2/18488/0022 (2) 

Υπερωριακή απασχόληση μονίμων υπαλλήλων ΥΠΕΘΟ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18του Ν. 2470/97 «αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις», σε συνδυασμό με την ερμηνευτική 
εγκύκλιο αυτού και του άρθρου 15 του Ν. 2592/1998 
«αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις». 

β) Του άρθρου 29Α του Ν. 1558/85, όπως προστέθηκε 
με το άρθρο 27 του Ν. 2081 /92 και αντικαταστάθηκε με το 
άρθρο 1 του Ν. 2469/97. 

2. Την αριθ, 88/1985 ΠΥΣ, όπως τροποποιήθηκε, συ¬ 
μπληρώθηκε και ισχύει μέχρι σήμερα. 

3. Το γεγονός ότι η φύση των εργασιών του Υπουρ¬ 
γείου, απαιτεί απασχόληση πέραν των ωρών κανονικής 
εργασίας, σε απρόβλεπτες και έκτακτες περιπτώσεις, 
προκειμένου να προωθήσει ορισμένες εργασίες που α¬ 
φορούν την αξιολόγηση, υλοποίηση επενδυτικών προ¬ 
γραμμάτων του Ν. 2601/15.4.1998των Ιδιωτικών Επενδύ¬ 
σεων, απορρόφηση κοινοτικών πόρων, παρακολούθηση 
πόρων Δημοσίων Επενδύσεων για προώθηση και υλοποί¬ 
ηση έργων, προώθηση εξαγωγών και τήρηση κοινοτικών 


πόρων κ.λπ. προώθηση Οργανισμού του Υπουργείου 
Εθνικής Οικονομίας. 

4. Η δαπάνη που θα προκύψει από την ανωτέρω κατα¬ 
βολή της υπερωριακής εργασίας, ανέρχεται στο ποσό 
των 34.000.000 δρχ. και δεν υπερβαίνει το 45% της εγγε¬ 
γραμμένης πίστωσης στον προϋπολογισμό του Υπουρ¬ 
γείου έτους 1999 με Κωδικό 0511 φορέα 13/110. 

5. Η υπερωριακή εργασία που ζητάμε για 100 υπαλλή¬ 
λους θα πραγματοποιείται σε απογευματινές ώρες από 
17η έως 20ή και κατά τις ημέρες Δευτέρα, Τετάρτη και 
Παρασκευή σε ποσοστό 60% αυτών και το υπόλοιπο 40% 
τις ημέρες Τρίτη και Πέμπτη τις ίδιες ώρες. 

Υπεύθυνος για την παρακολούθηση πραγματοποίησης 
της ανωτέρω υπερωριακής εργασίας ορίζεται η Προϊ- 
σταμένη της Διεύθυνσης Διοικητικού του ΥΠΕΘΟ Ειρήνη 
Παρασκευά. 

6. Την αριθ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ922/Β77.10.96). 

7. Τις υπηρεσιακές ανάγκες, αποφασίζουμε: 

1. Εγκρίνουμε την καθιέρωση υπερωριακής εργασίας 
σε 100 μονίμους υπαλλήλους του Υπουργείου Εθνικής Οι¬ 
κονομίας καθώς και αποσπασμένους σ’ αυτό για ημερή¬ 
σια απασχόληση μέχρι 50 ώρες το μήνα για τον καθένα, 
για το χρονικό διάστημα από 16.1.99 έως 30.6.99. 

2. Η ωριαία αποζημίωση θα υπολογίζεται σύμφωνα με 
τις διατάξεις του άρθρου 18 του Ν. 2470/97, όπως αντι- 
καταστάθηκε με το άρθρο 15 του Ν. 2592/98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 2/16642/0022 (3) 

Αμοιβή επιτροπών προεκτίμησης ζημιών επιταχθέντων 
ακινήτων για την κατασκευή της ΕΓΝΑΤΙΑΣ ΟΔΟΥ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την αριθ. Δ14α/02/69/Φ.Ν. 380/10.11.94 (ΦΕΚ 846/Β7 
94) κοινή υπουργική απόφαση με θέμα «Ίδρυση Εταιρεί¬ 
ας έργων υποδομής με την επωνυμία “Εγνατία Οδός 
Α.Ε.”». 

2. Το Ν. 2576/98 (ΦΕΚ 25/Α'), άρθρο 7, παρ. 5, «Βελτίω¬ 
ση των διαδικασιών για την ανάθεση της κατασκευής των 
Δημόσιων Έργων και άλλες διατάξεις». 

3. Το Ν. 2052/92 «μέτρα για την αντιμετώπιση του νέ¬ 
φους κ.λπ.», άρθρο 6 παρ. 20, όπως ισχύει μετά την 
αντικατάστασή της με την παρ. 6 του άρθρου 4 του Ν. 
2366/1995 (ΦΕΚ256/Α'). 

4. Τον Α.Ν. 1838/51 «περί εκτελέσεως των έργων Υ- 
δρεύσεως των Αθηνών - Πειραιώς - Περιχώρων», όπως ι¬ 
σχύει σήμερα και ειδικότερα το άρθρο 5 αυτού. 

5. Το Π.Δ. 797/71 (ΦΕΚ 38/Α771) «περί Αναγκαστικών Α¬ 
παλλοτριώσεων». 

6. Τη Δ16α/04/773/29.11.90 κοινή απόφαση Υπουργού 
Προεδρίας της Κυβέρνησης και του Αναπληρωτή Υπουρ- 


Ιιϊ 

γού ΠΕΧΩΔΕ για την εξαίρεση Διοικητικών πράξεων ή 
εγγράφων από τον κανένα των τριών υπογραφών. 

7. Τη Δ16α/316/Α.Φ./6.5.91 απόφαση επιλογής και 
τοποθέτησης Γενικών Διευθυντών. 

8. Την απόφαση Δ17/01/79/Φ.Θ.2.2.1/24.8.89 (ΦΕΚ 
666/Β ) του Υπουργού ΠΕΧΩΔΕ περί μεταβιβάσεως αρ¬ 
μοδιοτήτων στο Γεν. Γραμματέα κ.λπ., όπως τροποποιή¬ 
θηκε και συμπληρώθηκε με την απόφαση Δ17α/02/100/ 
Φ.Θ. 2.2.1/19.10.89 του ιδίου. 

9. Την Δ17α/03/99/Φ.2.2.1/29.10.96 απόφαση ανάθε¬ 
σης αρμοδιοτήτων στον Υφυπουργό ΠΕΧΩΔΕ X. Βερελή. 

10. Τις διατάξεις του Π.Δ. 69/88 «περί Οργανισμού της 
Γ ενικής Γ ραμματείας Δημοσίων Έργων». 

11. Τηναριθ. 1107147/1239/0006/4.10.96 κοινή απόφα¬ 
ση του Πρωθυπουργού καιΥπ. Οικ. «ανάθεση αρμοδιοτή¬ 
των Υπ. Οικονομικών στους Υφυπουργούς Οικονομικών» 
(ΦΕΚ 922/Β74.10.96). 

12. Την αριθ. 119/27.4.1998 απόφαση της Εταιρείας 
«Εγνατία Οδός Α.Ε.», με την οποία προτείνεται η επιβά¬ 
ρυνση της Εταιρείας με τις δαπάνες και αμοιβές των συ¬ 
γκροτούμενων επιτροπών προεκτίμησης ζημιών επιτα- 
χθέντων ακινήτων και την από 8.9.98 έκθεση προκαλού- 
μενης δαπάνης που συντάχθηκε από την ΕΓΝΑΤΙΑ ΟΔΟ. 

13. Ότι το έργο της Εγνατίας Οδού χρηματοδοτείται 
από πιστώσεις των Κοινοτικών Προγραμμάτων και η διά¬ 
νοιξη και κατασκευή της κρίνεται εξαιρετικά επείγουσα. 

14. Ότι οι διαδικασίες Επίταξης των απαιτούμενων 
εκτάσεων (εργασίες προεκτίμησης ζημιών επιταχθέντων 
ακινήτων, σύνταξη πρακτικών και πινάκων αποζημίωσης), 
πρέπει να ολοκληρώνονται το συντομότερο δυνατό, και 
γι’ αυτό είναι ανάγκη να καταβάλλονται έξοδα μετακίνη¬ 
σης και αμοιβή στα μέλη των Επιτροπών προεκτίμησης 
ζημιών επιταχθέντων ακινήτων, τα οποία ορίζονται με 
απόφαση του Υπουργού ΠΕ.ΧΩ.Δ.Ε., αποφασίζουμε: 

1. Η κατά το άρθρο 7 παρ. 5 του Ν. 2576/1998 «επιβά¬ 
ρυνση» (Ε) της Εταιρείας «Εγνατία Οδός Α.Ε.», με τις 
δαπάνες (οδοιπορικών και άλλων εξόδων), τις ημερήσιες 
αποζημιώσεις και τις αμοιβές των συγκροτούμενων Επι¬ 
τροπών προεκτίμησης ζημιών επιταχθέντων ακινήτων 
υπολογίζεται κατά Επιτροπή (ανεξαρτήτως του αριθμού 
των μελών της), στο ποσό των τεσσάρων χιλιάδων διακο- 
σίων δρχ. (4.200) ανά ιδιοκτησία. 

2. Οι δαπάνες (οδοιπορικών και άλλων εξόδων) και οι 
ημερήσιες αποζημιώσεις των προαναφερομένων Επιτρο¬ 
πών προεκτίμησης ζημιών επιταχθέντων ακινήτων που 
συμπεριλαμβάνονται στο ανωτέρω ποσό αντιστοιχούν σε 
ποσοστό σαράντα τοις εκατό (40%) του ποσού αυτού. 

3. Το Διοικητικό Συμβούλιο της Εταιρείας «Εγνατία Οδός 
Α. Ε.» εγκρίνει την καταβολή της «επιβάρυνσης» της παρ. 1 
στα μέλη καθεμιάς Επιτροπής προεκτίμησης ζημιών επιτα- 
χθέντων ακινήτων, ύστερα από αίτησή τους, συνοδευόμε- 
νη, απαραιτήτως, από τα εξής δικαιολογητικά: 

α) Την Απόφαση ορισμού της Επιτροπής. 

β) Την Απόφαση έγκρισης του Πρακτικού προεκτίμησης 
ζημιών επιταχθέντων ακινήτων από την αρμόδια δημόσια 
Υπηρεσία. 

γ) Πίνακα υπολογισμού της «επιβάρυνσης» (Ε), σύμφω¬ 
να με τις διατάξεις της παρ. 1. 

δ) Πίνακα κατανομής της «επιβάρυνσης» (Ε), μεταξύ 
των μελών της Επιτροπής, στον οποίο εμφαίνονται και οι 
νόμιμες κρατήσεις. 

4. Η εκκαθάριση και η καταβολή των οφειλομένων στα 
μέλη της Επιτροπής, διενεργείται από την Οικονομική Υ¬ 


πηρεσία της Εταιρείας, βάσει του πίνακα κατανομής της 
προηγούμενης παραγράφου, μετά την έγκρισή του από 
το Διοικητικό Συμβούλιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 

-♦- 

Αριθ. 2087697/9699/0022 (4) 

Καθορισμός προϋποθέσεων, ύψους και διαδικασίας ανα¬ 
γνώρισης και εκκαθάρισης δαπανών μετακίνησης 
εκπαιδευτικών και διοικητικών υπαλλήλων του Υπουρ¬ 
γείου Εθνικής Παιδείας και Θρησκευμάτων που υπη¬ 
ρετούν με απόσπαττη στα Ελληνικά σχολεία ή στα Γ ρα¬ 
φεία Συντονιστών Εκπαίδευσης του εξωτερικού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των νόμων: 

α) 2413/96, αρθρ. 28 παρ. 4 και 5 (ΦΕΚ 124/Α717.6.96) 
«Η Ελληνική Παιδεία στο εξωτερικό, η διαπολιτισμική 
εκπαίδευση και άλλες διατάξεις». 

β) 2346/95 (ΦΕΚ 220/Α730.10.95) «δαπάνες κίνησης των 
μετακινουμένων προσώπων με εντολή του Δημοσίου και 
άλλες διατάξεις» και 2685/99 (ΦΕΚ35/Α718.2.99) «κάλυ¬ 
ψη δαπανών μετακινουμένων υπαλλήλων εντός και εκτός 
της Επικράτειας και άλλες διατάξεις». 

γ) 2362/95 (ΦΕΚ 247/Α727.11.95) «περί Δημοσίου Λογι¬ 
στικού, ελέγχου τωνδαπανώντου Κράτους και άλλες δια¬ 
τάξεις», και του άρθρου 40 του Ν. 849/78, όπως συμπλη¬ 
ρώθηκε με άρθρο 8 του Ν. 2129/93. 

δ) 1566/85, άρθρ. 66 παρ. 2 (ΦΕΚ 167/Α785) «δομή και 
λειτουργία της Α7θμιας και Β7θμιας εκπ/σης και άλλες 
διατάξεις». 

ε) 2469/97 (ΦΕΚ 38/Α714.3.97) «περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» και το γεγονός ότι από τις διατάξεις 
της απόφασης αυτής: 

ί) δεν προκαλείται καμία επιπλέον δαπάνη σε βάρος του 
κρατικού προϋπολογισμού. 

ϋ) οι πιστώσεις που θα απαιτηθούν έχουν εγγράφει στον 
τακτικό προϋπολογισμό εξόδων του ΥΠΕΠΘ έτους 1999 
στον ειδικό φορέα 19-140, ΚΑΕ 0713, 0714 και 0715 και 
αντίστοιχες πιστώσεις θα εγγράφονται και στους προϋ¬ 
πολογισμούς των επόμενων οικονομικών ετών. 

2) Την ανάγκη καθορισμού των όρων αναγνώρισης και 
εκκαθάρισης των οδοιπορικών εξόδων των εκπαιδευτι¬ 
κών και διοικητικών υπαλλήλων του Υπουργείου Εθνικής 
Παιδείας και Θρησκευμάτων που υπηρετούν με απόσπα¬ 
ση στα Ελληνικά σχολεία ή τα Γραφεία Συντονιστών 
Εκπ/σης του εξωτερικού, αποφασίζουμε: 

Καθορίζουμε τις προϋποθέσεις, το ύψος και τη διαδικα¬ 
σία αναγνώρισης και εκκαθάρισης των δαπανών μετακί¬ 
νησης των εκπαιδευτικών και διοικητικών υπαλλήλων που 
αποσπώνται στο εξωτερικό σύμφωνα με τις διατάξεις του 
Ν. 2413/96, καθώς και στα προστατευόμενα μέλη των οι¬ 
κογενειών τους, ως ακολούθως: 

I. ΟΔΟΙΠΟΡΙΚΑ ΕΞΟΔΑ ΠΡΩΤΗΣ ΜΕΤΑΒΑΣΗΣ ΣΤΟ Ε¬ 
ΞΩΤΕΡΙΚΟ ΚΑΙ ΟΡΙΣΤΙΚΗΣ ΕΠΙΣΤΡΟΦΗΣ ΣΤΗΝ ΕΛΛΑΔΑ. 

Α. ΠΡΟΫΠΟΘΕΣΕΙΣ: 

1. Να έχει προηγηθεί της μετακίνησης απόφαση από¬ 
σπασης ή διακοπής ή λήξης της απόσπασης στο εξωτε¬ 
ρικό του εκπαιδευτικού ή διοικητικού υπαλλήλου (στην 
οποία θα προβλέπεται η καταβολή του αντιτίμου του ει¬ 
σιτηρίου στον ίδιο ή/και τα προστατευόμενα μέλη της 
οικογένειάς του). 

2. Η μετακίνηση να πραγματοποιείται εντός τριμήνου 
από την απόσπαση ή τη λήξη ή τη διακοπή της απόσπα¬ 
σης του εκπαιδευτικού ή διοικητικού υπαλλήλου. 

3. Να μην έχει καταβληθεί στον εκπαιδευτικό ή διοικητι¬ 
κό υπάλληλο αποζημίωση για τη μετακίνηση του ιδίου 
ή/και των μελών της οικογένειάς του από άλλη πηγή. Σε 
περίπτωση πραγματοποίησης της σχετικής μετακίνησης 
με Ι.Χ. αυτοκίνητο, για την καταβολή της σχετικής αποζη¬ 
μίωσης απαιτείται να μην έχει καταβληθεί στον ιδιοκτήτη 
ή συνιδιοκτήτη του αυτοκινήτου σχετική αποζημίωση από 
το Ελληνικό δημόσιο ή άλλη πηγή. 

4. Να μην έχει χορηγηθεί κατά το παρελθόν στον εκπ/κό 
ή διοικητικό υπάλληλο που αποσπάται στο εξωτερικό ει¬ 
σιτήριο μετάβασης ή/και οριστικής επιστροφής στον ίδιο 
ή/και στα μέλη της οικογένειάς του. 

5. Η μετακίνηση του εκπ/κού ή διοικητικού υπαλλήλου 
να προβλέπεται για χρονικό διάστημα μεγαλύτερο του 
έτους. 

6. Προκειμένου για τις μετακινήσεις των προστατευο- 
μένων μελών της οικογένειας των εκπ/κών ή διοικητικών 
υπαλλήλων, απαιτείται επιπλέον: 

α) Να μετακινούνται στο εξωτερικό για μόνιμη εγκατά¬ 
σταση, όσο χρόνο διαρκέσει η απόσπαση του εκπ/κού ή 
διοικητικού υπαλλήλου (σε περίπτωση απόσπασης) ή να 
έχουν παραμείνει στο εξωτερικό με τον υπάλληλο καθ’ 
όλη τη διάρκεια της απόσπασής του (σε περίπτωση δια¬ 
κοπής ή λήξης της απόσπασης). 

β) Σε περίπτωση που δεν συνταξιδέψουν με τον εκπ/κό 
ή τον διοικητικό υπάλληλο, η ημερομηνία της μετακίνη¬ 
σής τους να μην απέχει από την ημερομηνία μετακίνησης 
του υπαλλήλου χρονικό διάστημα μεγαλύτερο των έξι μη¬ 
νών. 

Ως μέλη οικογένειας του αποσπωμενου στο εξωτερικό 
εκπ/κού ή διοικητικού υπαλλήλου για τα οποία δικαιούται 
οδοιπορικά έξοδα όταν αυτά τον ακολουθούν στις ανωτέ¬ 
ρω μετακινήσεις, θεωρούνται ο ή η σύζυγος και τα άγαμα 
τέκνα μέχρι είκοσι ετών ή μέχρι είκοσι πέντε ετών, εφόσον 
τα τελευταία αποδεδειγμένα φοιτούν σε ανώτερα ή ανώ¬ 
τατα εκπαιδευπκά ιδρύματα καθώς και τα τέκνα που είναι 
σωματικά ή πνευματικά ανίκανα για άσκηση βιοποριστι¬ 
κού επαγγέλματος. 

7. Τα έξοδα μετακίνησης καταβάλλονται και για την επι¬ 
στροφή στην Ελλάδα των υπαλλήλων που υπηρετούν στο 
εξωτερικό, οι οποίοι παραιτούνται ή απολύονται λόγω συ- 
νταξιοδότησης, καθώς και στα μέλη της οικογένειας του 
υπαλλήλου σε περίπτωση θανάτου του στο εξωτερικό. Οι 
ανωτέρω μετακινήσεις πρέπει να πραγματοποιούνται ε¬ 
ντός τριμήνου από τη συνδρομή των ανωτέρω προϋποθέ¬ 
σεων. 

8. Σε περίπτωση ταυτόχρονης μετακίνησης συζύγων 
εκπ/κών ή διοικητικών υπαλλήλων με το ίδιο Ι.Χ. αυτοκίνη¬ 
το, αποζημίωση καταβάλλεται στον έναν από τους δύο. 


Αντίττιμο του εισιτηρίου δεν καταβάλλεται στις ακόλου¬ 
θες περιπτώσεις: 

1. Διακοπής ή ανάκλησης απόσπασης του εκπ/κού ή δι¬ 
οικητικού υπαλλήλου ύστερα από αίτησή του στη διάρ¬ 
κεια του δαδακτικού ή σχολικού κατά περίπτωση έτους 
για το οποίο έχει αποσπασθεί. 

2. Όταν έχει προηγηθεί απόσπαση του εκπ/κού ή διοι¬ 
κητικού υπαλλήλου στησν ίδια ή άλλη χώρα για προηγού¬ 
μενο σχολικό ή διδακτικό έτος και έχουν ήδη καταβληθεί 
τα εισιτήρια μετάβασης στο εξωτερικό ή/και οριστικής ε¬ 
πιστροφής στην Ελλάδα στον ίδιο ή/και τα μέλη της οικο- 
γένειάςτου. 

3. Όταν ο εκπ/κός ή ο διοικητικός υπάλληλος έχει υπη¬ 
ρετήσει με απόσπαση στο εξωτερικό περισσότερο από 
πέντε ή πεντέμιση κατά περίπτωση σχολικά έτη. 

4. Επιστροφή στην Ελλάδα εκπ/κού που έχει αποσπα¬ 
σθεί σύ μφωνα με τις διατάξεις της παραγράφου 2 του άρ¬ 
θρου 25του Ν. 2413/96. 

5. Όταν ανακαλείται η απόσπαση του υπαλλήλου ύστε¬ 
ρα από αίτησή του ή με υπαιτιότητάτου προ της συμπλη- 
ρώσεως τριμήνου, τα οδοιπορικά έξοδα των μελών της οι¬ 
κογένειας βαρύνουν τον ίδιο (εκτός αν η ανάκληση οφεί¬ 
λεται σε μείωση ή κατάργηση των θέσεων που έχουν 
τοποθετηθεί). 

Β. ΑΝΑΓΝΩΡΙΖΟΜΕΝΕΣ ΔΑΠΑΝΕΣ 

1. Οι δαπάνες των ανωτέρω μετακινήσεων αναγνωρίζο¬ 
νται εφόσον πραγματοποιούνται: 

α. αεροπορικώς στην οικονομική θέση 

β. με πλοίο και τρένο στην Α' θέση (με δικαίωμα χρήσης 
κλινάμαξας Α' θέσης). 

2. Σε περίπτωση πραγματοποίησης της αναφερόμενης 
μετακίνησης με Ι.Χ. αυτοκίνητο εγκρίνουμε: 

α. Για τους εκπαιδευτικούς και διοικητικούς υπαλλή¬ 
λους που δε συνοδεύονται από μέλη οικογένειας, την κα¬ 
ταβολή αποζημίωσης ίσης με την αξία ενός αεροπορικού 
εισιτηρίου της αντίστοιχης διαδρομής στην οικονομική 
θέση. 

β. Για τους εκπ/κούς και διοικητικούς υπαλλήλους που 
συνοδεύονται από μέλη της οικογένειάς τους (όπως αυτά 
προσδιορίζονται ανωτέρω), επιπλέον το ατομικού τους ει¬ 
σιτηρίου τη καταβολή αποζημίωσης ίσης: 

ί) με την αξία μισού δικαιούμενου εισιτηρίου, εφόσον 
συνοδεύονται από ένα μέλος οικογένειας 

ϋ) με την αξία ολόκληρου δικαιούμενου εισιτηρίου, εφό¬ 
σον συνοδεύονται από περισσότερα του ενός μέλη οικο¬ 
γένειας. 

Γ. ΔΙΑΔΙΚΑΣΙΑ - ΔΙΚΑΙΟΛΟΓΗΤΙΚΑ 

Το αντίτιμο του ή των εισιτηρίων καταβάλλεται στο δι¬ 
καιούχο με τακτικό ένταλμα πληρωμής που εκδίδεται στο 
όνομά του. Τα δικαιολογητικά που απαιτούνται για την α¬ 
ναγνώριση και εκκαθάριση των ανωτέρω δαπανών καθο¬ 
ρίζονται ως ακολούθως: 

1. Αντίγραφο απόφασης απόσπασης στο εξωτερικό ή 
διακοπής ή λήξης της απόσπασης. 

2. Αντίγραφο πράξης ανάληψης υπηρεσίας, θεωρημέ¬ 
νο για την ακρίβεια του περιοεχομένου του από την προϊ¬ 
στάμενη αρχή του εκπ/κού, στο εξωτερικό προκειμένου 
για μετάβαση ή στην Ελλάδα προκειμένου για οριστική ε¬ 
πιστροφή. 

3. Υπεύθυνη δήλωση του εκπ/κού από την οποία θα προ¬ 
κύπτει ότι: 

α. δεν έχει λάβει από άλλη πηγή το αντίτιμο του εισιτη¬ 
ρίου του και των μελών της οικογένειάς του, 

β. δεν έχει χορηγηθεί κατά το παρελθόν εισιτήριο μετά¬ 
βασης ή οριστικής επιστροφής στον ίδιο ή/και τα μέλη της 
οικογένειάς του. 

4. Απόκομμα ή αποκόμματα αεροπορικών ή σιδηρο¬ 
δρομικών ή ατμοπλοϊκών εισιτηρίων, από τα οποία θα γί¬ 
νονται φανερά το ονοματεπώνυμο του μετακινουμένου, η 
αξία του εισιτηρίου, η ημερομηνία μετακίνησης και η δια¬ 
δρομή που πραγματοποιήθηκε. 

5. Ονομαστική εξοφλητική απόδειξη, στην οποία θα α- 
ναφέρεται και ο αριθμός του/των εισιτηρίων. 

Σε περίπτωση πραγματοποίησης της μετακίνησης με 
I .X. αυτοκίνητο, αντί για τα δικαιολογητικά των παραγρά¬ 
φων 4 και 5, απαιτούνται τα εξής: 

α. Αντίγραφο του διαβατηρίου του εκπαιδευτικού ή δι¬ 
οικητικού υπαλλήλου θεωρημένο από δημόσια αρχή ή ο- 
ποιοδήποτε άλλο επίσημο έγγραφο από το οποίο θα προ¬ 
κύπτει ότι πραγματοποίησε τη συγκεκριμένη διαδρομή 
την ορισμένη ημερομηνία. 

β. Υπεύθυνη δήλωση του εκπαιδευτικού ή διοικητικού υ¬ 
παλλήλου από την οποία θα προκύπτει ο ιδιοκτήτης, η 
μάρκα, ο αριθμός άδειας οδήγησης και ο αριθμός κυκλο¬ 
φορίας του αυτοκινήτου με το οποίο πραγματοποίησε τη 
συγκεκριμένη διαδρομή, την ορισμένη ημερομηνία, κα¬ 
θώς και ότι δεν έχει λάβει αποζημίωση για αυτή τη μετακί¬ 
νηση από το Ελληνικό Δημόσιο ή άλλη πηγή. 

γ. Βεβαίωση αεροπορικής εταιρείας για την αξία ενός 
εισιτηρίου της αντίστοιχης διαδρομής στην οικονομική 
θέση, τη συγκεκριμένη ημερομηνία που πραγματοποιή¬ 
θηκε η μετακίνηση. 

6. Κατάσταση δαπάνης από την οποία θα προκύπτει το 
ονοματεπώνυμο του δικαιούχου και των μελών της οικο- 
γένειάς του (αν υπάρχουν και μετακινήθηκαν), το χρημα¬ 
τικό ποσό για το οποίο υπάρχει απαίτηση, η ημερομηνία 
μετακίνησης και η διαδρομή που πραγματοποιήθηκε. 

7. Πρωτότυπα ή επικυρωμένα φωτοαντίγραφα ληξιαρ¬ 
χικών πράξεων ή πιστοποιητικών γέννησης των παιδιών ή 
αστυνομικής ταυτότητας ή διαβατηρίου. 

Σε περίπτωση παιδιών πνευ ματικά ή σωματικά ανίκανων 
για άσκηση βιοπορισπκού επαγγέλματος, απαιτείται επι¬ 
πλέον σχετική γνωμάτευση της αρμόδιας υγειονομικής 
επιτροπής. 

Σε περίπτωση παιδιών που φοιτούν σε ανώτερα ή ανώ¬ 
τατα εκπαιδευτικά ιδρύματα, απαιτούνται επιπλέον βε¬ 
βαιώσεις ή πιστοποιητικά σπουδών από τα ιδρύματα αυ¬ 
τά. 

8. Υπεύθυνη δήλωση του εκπ/κού του άρθρ. 8 του Ν. 
1599/86, από την οποία θα προκύπτει ότι ο/η σύζυγος δεν 
εργάζεται ούτε είναι συνταξιούχος και ότι ο/η σύζυγος και 
τα παιδιά μετακινούνται στο εξωτερικό (σε περίπτωση α¬ 
πόσπασης) για μόνιμη εγκατάσταση όσο χρόνο διαρκέσει 
η απόσπαση ή από το εξωτερικό (σε περίπτωση διακοπής 
ή λήξης της απόσπασης) όπου είχαν εγκατασταθεί μαζί 
του καθ’ όλη τη διάρκεια της απόσπασης. 

9. Αίτηση του δικαιούχου από την οποία θα προκύπτει η 
συγκεκριμένη απαίτησή του καθώς και το δημόσιο ταμείο 
από το οποίο επιθυμεί να εισπραχθεί το προϊόν του χρη¬ 
ματικού εντάλματος πληρωμής. 

10. Οποιοδήποτε άλλο δικαιολογητικά κρίνει απαραίτη¬ 
το η υπηρεσία για την αναγνώριση και έγκριση της δαπά¬ 
νης μετακίνησης. 


II. ΜΕΤΑΚΙΝΗΣΕΙΣ ΑΠΟ ΤΟ ΣΧΟΛΕΙΟ Η' ΑΠΟ ΣΧΟΛΕΙΟ 
ΣΕ ΓΡΑΦΕΙΟ ΣΥΝΤΟΝΙΣΤΗ ΕΚΠΑΙΔΕΥΣΗΣ ΕΞΩΤΕΡΙΚΟΥ 
ΓΙΑ ΣΥΜΠΛΗΡΩΣΗ ΩΡΑΡΙΟΥ. 

Α. ΠΡΟΫΠΟΘΕΣΕΙΣ 

1. Να έχει προηγηθεί των μετακινήσεων πράξη του οι¬ 
κείου συντονιστή εκπ/σης και σε περίπτωση που δεν υ¬ 
πάρχει του νόμιμου αναπληρωτή του ή της οικείας διπλω¬ 
ματικής αρχής του εξωτερικού με την οποία ο εκπαιδευ¬ 
τικός θα τοποθετείται σε περισσότερα από ένα σχολεία 
που βρίσκονται σε διαφορετικές πόλεις ή σε σχολείο και 
σε γραφείο συντονιστή εκπαίδευσης που η έδρα του βρί¬ 
σκεται σε άλλη πόλη από αυτή του σχολείου. Από την ίδια 
πράξη πρέπει να ορίζονται και οι ημέρες της εβδομάδας 
που θα μετακινείται ο εκπ/κός κατά το συγκεκριμένο χρο¬ 
νικό διάστημα του σχολικού έτους. 

2. Να μην έχει καταβληθεί στο δικαιούχο εκπ/κό για τον 
ίδιο σκοπό αποζημίωση από άλλη πηγή. 

3. Σε περίπτωση πραγματοποίησης των ανωτέρω μετα¬ 
κινήσεων με Ι.Χ. αυτοκίνητο, αυτό θα πρέπει να είναι ιδιο¬ 
κτησίας του εκπαιδευτικού ή μέλους της οικογένειάς του. 

Β. ΜΕΣΑ ΜΕΤΑΚΙΝΗΣΗΣ 

α. Σε περίπτωση χρήσης των συνήθων συγκοινωνιακών 
μέσων, οι μετακινήσεις πρέπει να έχουν πραγματοποιηθεί 
στην β' θέση. 

β. Σε περίπτωση πραγματοποίησης των μετακινήσεων 
με Ι.Χ. αυτοκίνητο, καταβάλλεται το αντίτιμο του εισιτηρί¬ 
ου του φθηνότερου συγκοινωνιακού μέσου της αντίστοι¬ 
χης διαδρομής της θέσης που δικαιούνται να ταξιδεύουν. 

Γ. ΔΙΑΔΙΚΑΣΙΑ - ΔΙΚΑΙΟΛΟΓΗΤΙΚΑ 

Η καταβολή της δαπάνης του εισιτηρίου γίνεται με έκ¬ 
δοση τακτικού εντάλματος πληρωμής στο όνομα του δι¬ 
καιούχου εκπ/κού και στο τοπικό νόμισμα της χώρας α¬ 
πόσπασης, εφόσον διαρκεί η απόσπαση του εκπ/κού. 

Σε περίπτωση που οι νομισματικές συνθήκες της χώρας 
απόσπασης δεν επιτρέπουν, το αντίτιμο του εισιτηρίου 
μπορεί να καταβληθεί σε δολλάρια Η.Π.Α. 

Στην περίπτωση που ο δικαιούχος εκπ/κός έχει επι¬ 
στρέφει στην Ελλάδα, η δαπάνη των εισιτηρίων καταβάλ¬ 
λεται σε δραχμές. 

Για την αναγνώριση και εκκαθάριση των ανωτέρω δα¬ 
πανών απαιτούνται τα ακόλουθα δικαιολογητικά: 

1. Πράξη του οικείου συντονιστή εκπ/σης και σε περί¬ 
πτωση που δεν υπάρχει του νόμιμου αναπληρωτή του ή 
της οικείας διπλωματικής αρχής του εξωτερικού, με την 
οποία ο εκπ/κός θα τοποθετείται σε περισσότερα από ένα 
σχολεία που βρίσκονται σε διαφορετικές πόλεις ή σε σχο¬ 
λείο και σε Γ ραφείο Συντονιστή Εκπ/σης που η έδρα του 
βρίσκεται σε άλλη πόλη από αυτή του σχολείου, Από την 
ίδια πράξη πρέπει να ορίζονται και οι ημέρες της εβδομά¬ 
δας που θα μετακινείται ο εκπ/κός κατά το συγκεκριμένο 
χρονικό διάστημα του σχολικού έτους. 

2. Βεβαίωση της προϊσταμένης αρχής του εκπ/κού στο 
εξωτερικό (συντονιστή εκπ/σης ή αναπληρωτή του ή πρε¬ 
σβείας ή προξενείου) από την οποία θα προκύπτει ότα τα 
σχολεία ή το σχολείο και το γραφείο του συντονιστή 
εκπ/σης, στα οποία μετακινείται ο εκπ/κός, λειτουργούν 
σε διαφορετικές πόλεις και η μία δεν είναι προάστιο της 
άλλρς. 

3. Ημερολόγιο κίνησης του εκπ/κού, θεωρημένο από 
την προϊσταμένη του αρχή στο εξωτερικό, στο οποίο θα 

βεβαιώνεται η πραγματοποίηση των συγκεκριμένων με¬ 
τακινήσεων. 

Από το ημερολόγιο αυτό πρέπει να προκύπτουν αναλυ¬ 
τικά οι ημερομηνίες κατά τις οποίες πραγματοποιήθηκαν 
οι μετακινήσεις και οι διαδρομές που ακολουθήθηκαν για 
κάθε μετακίνηση. 

Διευκρινίζεται ότι αναγνωρίζονται μόνο οι διαδρομές 
που πραγματοποιήθηκαν από την πόλη του σχολείου 
στην πόλη του άλλου σχολείου ή από την πόλη του σχο¬ 
λείου στην πόλη του γραφείου του συντονιστή εκπ/σης 
και όχι από την πόλη της κατοικίας του εκπ/κού στην πόλη 
του σχολείου ή του γραφεόυ του συντονιστή εκπ/σης). 

4. Αποκόμματα εισιτηρίων ή άλλα αποδεικτικά στοιχεία 
πραγματοποίησης της μετακίνησης. 

α) Σε περίπτωση χρησιμοποίησης των συνήθων συγκοι¬ 
νωνιακών μέσων μεταφοράς, τα αποκόμματα όλωντων ει¬ 
σιτηρίων για τα οποία υπάρχει απαίτηση. 

Σε περίπτωση απώλειας αποκόμματος εισιτηρίου, η κα¬ 
ταβολή του αντιτίμου του είναι δυνατή μόνο με προσκόμι¬ 
ση της εξοφλητικής απόδειξης του απωλεσθέντος εισιτη¬ 
ρίου και υπεύθυνης δήλωσης του εκπ/κού από την οποία 
θα προκύπτει η απώλεια του εισιτηρίου. 

β) Σε περίπτωση έκδοσης και χρησιμοποίησης κάρτας 
για τις αναφερόμενες συγκεκριμένες υπηρεσιακές μετα¬ 
κινήσεις απαιτούνται τα ακόλουθα: 

ί) Φωτοαντίγραφο της κάρτας που χρησιμοποιεί ο 
εκπ/κός επικυρωμένο και βεβαίωση της αρχής που την ε¬ 
ξέδωσε για την αξία της. 

ϋ) Βεβαίωση της προϊσταμένης αρχής του εκπ/κού από 
την οποία θα προκύπτει ότι η αναφερόμενη κάρτα χρησι¬ 
μοποιείται από τον εκπ/κό για τις συγκεκριμένες μετακι¬ 
νήσεις για εκτέλεση υπηρεσίας. 

ίϋ) Βεβαίωση της αρμόδιας ξένης αρχής για τηντιμή του 
εισιτηρίου β' θέσης των διαδρομών που πραγματοποιή¬ 
θηκαν στις συγκεκριμένες ημερομηνίες. 

5. Σε περίπτωση χρησιμοποίησης Ι.Χ. αυτοκινήτου ιδιο¬ 
κτησίας του εκπαιδευτικού ή μέλους της οικογένειάς του, 
είναι δυνατή η αναγνώριση της δαπάνης βάσει: 

α) Σχετικής υπεύθυνης δήλωσης του άρθρου 8 Ν. 
1599/86 από την οποία θα προκύπτει η ιδιοκτησία του αυ¬ 
τοκινήτου, ο αριθμός κυκλοφορίας του, ο αριθμός άδειας 
οδήγησης, η μάρκα του και η χρησιμοποίησή του από τον 
εκπ/κό για τη συγκεκριμένη μετακίνησή του την ορισμένη 
ημερομηνία. 

β) Φωτοαντίγραφο της άδειας κυκλοφορίας του χρησι- 
μοποιηθέντος αυτοκινήτου. 

γ) Βεβαίωση αρμόδιας ξένης αρχής για την τιμή του ει¬ 
σιτηρίου β' θέσης του φθηνότερου συγκοινωνιακού μέ¬ 
σου της αντίστοιχης διαδρομής που πραγματοποιήθηκε 
τις συγκεκριμένες ημερομηνίες. 

6. Υπεύθυνη δήλωση του μετακινούμενου εκπ/κού από 
την οποία θα προκύπτει ότι για τον ίδιο σκοπό δεν του κα¬ 
ταβλήθηκε αποζημίωση από άλλη πηγή. 

7. Αναλυτική κατάσταση δαπάνης σε τρία αντίγραφα 
θεωρημένη από την προϊσταμένη αρχή στο εξωτερικό α¬ 
πό την οποία θα προκύπτει η οικονομική απαίτηση του 
εκπ/κού κατά μετακίνηση και συνολικά. 

Η κατάσταση αυτή είναι δυνατό να συμπεριληφθεί στο 
ημερολόγιο κίνησης (ειδική στήλη). 

8. Αίτηση του δικαιούχου εκπ/κού με την οποία θα υπο¬ 
βάλει τα ανωτέρω δικαιολογητικά στην αρμόδια υπηρε¬ 
σία του ΥΠ.Ε.Π.Θ. (Δ.Ο.Υ. - Τμήμα Ε') απαραίτητα με τη 
φροντίδα της προϊσταμένης του αρχής στο εξωτερικό. 


9. Οποιαδήποτε άλλο δικαιολογητικό κρίνει αναγκαίο η 
υπηρεσία για την αναγνώριση και έγκριση της συγκεκρι¬ 
μένης δαπάνης μετακίνησης. 

III. ΜΕΤΑΚΙΝΗΣΕΙΣ ΓΙΑ ΕΚΤΕΛΕΣΗ ΥΠΗΡΕΣΙΑΣ ΕΝΤΟΣ 
ΤΗΣ ΙΔΙΑΣ ΧΩΡΑΣ ΑΠΟΣΠΑΣΗΣ Ή ΣΕ ΑΛΛΗ ΧΩΡΑ Ή 
ΣΤΗΝ ΕΛΛΑΔΑ. 

Α. ΠΡΟΫΠΟΘΕΣΕΙΣ ΑΝΑΓΝΩΡΙΣΗΣ ΔΑΠΑΝΩΝ: 

1. Να έχει προηγηθεί η υποβολή πρότασης για έγκριση 
προγράμματος μετακίνησης στη ΔΙ.Π.Ο.Δ.Ε. είκοσι (20) 
ημέρες πριν την έναρξη της μετακίνησης. Σε περίπτωση 
έκτακτης ανάγκης, η πρόταση μπορεί να γίνει γνωστή 
στην ανωτέρω διεύθυνση του ΥΠ.Ε.Π.Θ. τηλεγραφικά. Το 
πρόγραμμα πρέπει να περιλαμβάνει αναλυτικά το σκοπό, 
την πόλη, την ακριβή ημερομηνία και τον προϋπολογισμό 
εξόδων ματακίνησης. Απαραίτητο στοιχείο εξέτασης της 
πρότασης μετακίνησης είναι και η σχετική γνώμη της αρ¬ 
μόδιας διπλωματικής ή προξενικής αρχής. 

2. Να έχει εκδοθεί πριν από την ημερομηνία αναχώρη¬ 
σης εντολή μετακίνησης στην οποία θα αναφέρονται: 

α. Το ονοματεπώνυμο και η ιδιότητα του μετακινουμέ- 
νου υπαλλήλου (κλάδος, βαθμός, ειδικότητα). 

β. Ο τόπος μετάβασής του. 

γ. Η συγκεκριμένη αιτία μετακίνησης με συνοπτική πε¬ 
ριγραφή των εργασιών που θα εκτελέσει κι όχι με αόρι¬ 
στες εκφράσεις. 

δ. Το μέσο μετακίνησης. 

ε. Οι δαπάνες που θα αναγνωριστούν (οδοιπορικά έξο¬ 
δα, ημερήσια αποζημίωση, διανυκτέρευση). 

στ. Ο προϋπολογισμός της δαπάνης που θα προκόψει 
καθώς και ο φορέας και ο ΚΑΕ τις πιστώσεις του οποίου 
θα βαρύνει. 

ζ. Ο αριθμός των ημερών που θα παραμείνει εκτός έ¬ 
δρας ή η αυθυμερόν επιστροφή. 

Β. ΑΝΑΓΝΩΡΙΖΟΜΕΝΕΣ ΔΑΠΑΝΕΣ 

Ως δαπάνες σε βάρος του Δημοσίου για τις αναφερό¬ 
μενες στην παρούσα απόφαση μετακινήσεις αναγνωρίζο¬ 
νται: 

α. Το αντίτιμο των εισιτηρίων των συγκοινωνιακών μέ¬ 
σων. 

β. Η ημερήσια εκτός έδρας αποζημίωση για δαπάνες 
διατροφής. 

γ. Τα έξοδα διανυκτέρευσης. 

α. Οδοιπορικά: 

Σε περίπτωση αεροπορικής μετακίνησης οι σχετικές 
δαπάνες θα αναγνωρίζονται εφόσον έχουν πραγματοποι¬ 
ηθεί στην οικονομική θέση. 

Σε περίπτωση χρήσης των συνήθων συγκοινωνιακών 
μέσων ή μετακίνησης με Ι.Χ. ισχύουν τα αναφερόμενα 
στην περίπτωση II των μετακινήσεων από σχολείο σε σχο¬ 
λείο ή από σχολείο σε Γ ραφείο Συμβούλου Εκπαίδευσης 
για συμπλήρωση ωραρίου. 

β. Ημερήσια αποζημίωση - Διακυκτέρευση: 

Για την αναγνώριση και εκκαθάριση των δαπανών ημε¬ 
ρήσιας αποζημίωσης και διανυκτέρευσης, εφαρμόζονται 
τα ισχύοντα εκτάστοτε για τους δημοσίους υπαλλήλους. 

Γ. ΔΙΑΔΙΚΑΣΙΑ - ΔΙΚΑΙΟΛΟΓΗΤΙΚΑ: 

Ως δικαιολογητικά για την αναγνώριση και εκκαθάριση 
των ανωτέρω δαπανών ορίζονται το ακόλουθα: 

1) Αντίγραφο Υπουργικής απόφασης έγκρισης μετακί¬ 
νησης. 

2) Ημερολογιακή κατάσταση εις διπλούν και επί περισ¬ 
σοτέρων δικαιούχων εις τριπλούν, στην οποία θα αναφέ- 
ρονται η ημερομηνία μετακίνησης, ο τόπος μετάβασης, η 
διανυκτέρευση ή αυθημερόν επιστροφή, το μέσο μετακί¬ 
νησης, η δαπάνη των εισιτηρίων καθώς και η συνολική δα¬ 
πάνη. 

Η ανωτέρω υπογράφεται από τον ή τους δικαιούχους 
και θεωρείται από την Προϊσταμένη αρχή η οποία βεβαι¬ 
ώνει την ακρίβεια όλων των αναφερόμενων στην κατά¬ 
σταση. 

3) Αποκόμματα εισιτήριων. 

4) Εξοφλητική απόδειξη του ή των εισιτηρίων. 

5) Σε περίπτωση πραγματοποίησης της μετακίνησης με 
ιδιόκτητο μεταφορικό μέσο απαιτούνται: 

α) Υπεύθυνη δήλωση του άρθρ. 8του Ν. 1599/86 του με¬ 
τακινούμενου, στην οποία θα αναφέρονται ο ιδιοκτήτης, 
η μάρκα, ο αριθμός κυκλοφορίαςτου αυτοκινήτου και ο α¬ 
ριθμός άδειας οδήγησης. 

β) Βεβαίωση για την αξία του αεροπορικού εισιτηρίου 
της αντίστοιχης διαδρομής της θέσης που δικαιούνται να 
ταξιδεύουν και σε περίπτωση που δεν υπάρχει αεροπορι¬ 
κή σύνδεση του τόπου αναχώρησης και του τόπου προο¬ 
ρισμού, βεβαίωση για την αξία του εισιτηρίου του φθηνό¬ 
τερου συγκοινωνιακού μέσου της αντίστοιχης διαδρομής 
της δικαιούμενης θέσης. 

6) Για την καταβολή των δαπανών διανυκτέρευσης α¬ 
παιτούνται: 

α) Τιμολόγιο ή δελτίο παροχής υπηρεσιών από ξενοδο¬ 
χείο ή άλλο κατάλυμα. 

β) Βεβαίωση της οικείας διπλωματικής ή προξενικής αρ¬ 
χής για την κατηγορία στην οποία ανήκει το ξενοδοχείο, 
εφόσον αυτήν δεν προκύπτει από τό εκδοθέν τιμολόγιο ή 
το δελτίο παροχής υπηρεσιών. 

γ) Εάν η κράτηση του ξενοδοχείου γίνει μέσω πρακτο¬ 
ρείου ή γραφείου ταξιδίων, τότε μαζί με τη θεωρημένη α¬ 
πόδειξη πληρωμής θα επισυνάπτεται και φωτοαντίγραφο 
του σχετικού αποδεικτικού (νουοόθΓ ή ίαχ) προς το ξενο¬ 
δοχείο από το γραφείο ταξιδίων. 

δ) Όταν η δαπάνη διανυκτέρευσης καταβάλλεται από 
το Δημόσιο ή άλλο φορέα, απαιτείται οι μετακινούμενοι υ¬ 
πάλληλοι να ζητούν φωτοαντίγραφο του παραπάνω πα¬ 
ραστατικού στοιχείου που εκδίδει το ξενοδοχείο επ’ ονό- 
μϋτι του Δημοσίου ή άλλου φορέα, επικυρωμένο από το 
φορέα. 

ε) Σε περιπτώσεις διανυκτέρευσης σε ίδιο, φιλικό ή συγ¬ 
γενικό σπίτι, απαιτείται σχετική υπεύθυνη δήλωση του Ν. 
1599/86 του υπαλλήλου, στην οποία θα αναγράφεται το 
όνομα, η διεύθυνση και το τηλέφωνο αυτού που παρέχει 
τη φιλοξενία. 

στ) Σε περιπτώσεις παροχής δωρεάν καταλύματος και 
πλήρους διατροφής από το Δημόσιο ή άλλη πηγή, θα α¬ 
ναγράφεται τούτο στη διαταγή μετακίνησης. 

7) Κατάσταση πληρωμής σε τρία αντίγραφα, θεωρημέ¬ 
νη από την προϊσταμένη αρχή στο εξωτερικό στην οποία 
θα αναγράφονταιτο ονοματεπώνυμο του δικαιούχου, ο α¬ 
ριθμός των ημερών εκτός έδρας, το ποσό της ημερήσιας 
αποζημίωσης, του αντιτίμου των εισιτηρίων και της δαπά¬ 
νης διανυκτέρευσης και το συνολικό ποσό που επιβαρύ¬ 
νει το δημόσιο. 

8) Υπεύθυνη δήλωση του άρθρ.βτουΝ. 1599/86του με¬ 
τακινούμενου, από την οποία θα προκύπτει ότι δεν λάβει 
αποζημίωση από άλλη πηγή για το σύνολο των δαπανών 
της συγκεκριμένης μετακίνησης. 


Από την έναρξη ισχύος της παρούσας κανονιστικής α¬ 
πόφασης, όλες οι προηγούμενες κανονιστικές αποφά¬ 
σεις που ρυθμίζουν τα ανωτέρω θέματα καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 14 Φεβρουάριου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝIΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝ ΗΣ 

-♦- 

Αριθ. Φ154/542 (5) 

Αύξηση του εφάπαξ βοηθήματος που χορηγεί το Ταμείο 
Προνοίας Υπαλλήλων Ο.Λ.Π. στους ασφαλισμένους 
του. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α. 
165). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α 137). 

3. Τις διατάξειςτου άρθρου 15του Π.Δ/τος 213/1992 (Α’ 
102 ). 

4. Τις διατάξεις του Π.Δ. 372/95 (Α. 201). 

5. Τις διατάξεις του άρθρου 29Ατου Ν. 1558/1985 (Α’ 
137) το οποίο προσετέθη με το άρθρο 27 του Ν. 
2081 /1992 (Α’ 154) και τροποποιήθηκε με το άρθρο 1 παρ. 
2α του Ν. 2469/1997 (Α38). 

6. Τις υπ’ αριθ. 1749/4.11.98 (Β 117) κοινή Απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων. 

7. Το γεγονός ότι από την απόφαση αυτή προκαλείται 
δαπάνη ύψους 18,5 εκ. δρχ. η οποία βαρύνει τον προϋπο¬ 
λογισμό του Ταμείου Προνοίας Υπαλλήλων Ο.Λ.Π. ετη- 
σίως για τα επόμενα πέντε έτη και για την οποία έχει εγ¬ 
γράφει πίστωση στον Κ.Α.Ε. 0631. 

8. Το 796/8/11.1.99 έγγραφο του Υπουργείου Εθνικής 
Οικονομίας. 

9. Την από 30.3.1999 οικονομική έκθεση της Δ/νσης Α- 
ναλογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

10. Τη γνώμη του Διοικητικού Συμβουλίου του Ταμείου 
Προνοίας Υπαλλήλων Ο.Λ.Π. που διατυπώθηκε κατά την 
3η/10.2.99 συνεδρίασή του. 

11. Τις διατάξειςτου άρθρου 7 του Ν. 1275/82 (Α 100), 
αποφασίζουμε: 

Την αύξηση κατά 5% από 1.1.1999 και εφεξής, του προ- 
βλεπομένου από τις καταστατικές διατάξεις και την Υ.Α. Φ 
154/2160/21.2.1996 εφάπαξ βοηθήματος που χορηγείτο 
Ταμείο Προνοίας Υπαλλήλων Ο.Λ.Π. στουςασφαλισμέ- 
νουςτου υπό την επιφύλαξη των διατάξεων του Πρ. Δ/τος 
389/1998. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 23 Απριλίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

7502 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βΙ.ςΓ 

ΙΝΤΕΡΝΕΤ: (ιοΙ.ςΓ 
β-ΓΠ3ΪΙ: ην35 @ ΙιοΙ. 9 Γ 

1 ---——-——- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π,Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π,Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ * Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^πό $ σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.ΔΔ. (Διορισμοίκ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 >· . 3.500 » . 

30.000 >· . 1.500 >· . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 « . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
















